Gustav Jahn

miniatura|Jahn:arpizeda tla Dolomites
miniatura|Auton te Fascia cun l Ciadenat
miniatura|L luech ''Corpomio'' te Sëlva
Gustav Jahn (* 17 de mei dl 1879 a Viena, Austria-Ungaria; † 17 de agost 1919 tla Ennstaler Alpen) fova n moler, graficher y arpizadëur.

 Vita 
A scola ie jit Gustav Jahn pra Adolf Kaufmann y dopro tla Akademie der bildenden Künste de Viena cun i maestri  August Eisenmenger (1830–1907) y Alois Delug (1859–1930). Dal 1900 al 1904 fovel a scola pra Franz Rumpler (1848–1922). 

Ël depenjova dantaldut pitures dla montes, pona pitures cun jënt tla montes.

Per si lëur sciche artist iel stat premiá cun l  Lampi-Preis tl 1898, l Gundel-Preis tl 1899  y l Rosenbaum-Preis tl 1904.

Si gran pascion fova l ji a crëp y l jiva drët gën tla Dolomites. Dal 1901 fovl cunmëmber dl  Österreichischen Alpenklub (Ö.A.K). Jahn jiva ënghe gën cui schi. Ntan la prima viëra mundiela fovel offizier tla scola dla montes di saudëies austriacs tla Dolomites.

Te Gherdëina á Gustav Jahn cunesciú la jëuna Tresl Gruber che ova truepes chedri d'ël. Do si mort á la Gruber mandá i chedri de Gustav Jahn ai siei da familia a Viena.

La gauja de si mort sul crëp adum cun  Michael Kofler nen an mëi sapú. Jahn ie suplí tla curtina de Johnsbach, Steiermark.

 Prima arpizedes 

Danter truepa autres tla Dolomites: parëi sud dla Pitla Fermeda; Tor de Funes; Sass de Mesdi parëi sud y west ; Saslonch (Langkofelkarspitze) doi vies; Cin dëic, Ciampanil Wessely; Piza Grohmann parëi Nord; Innerkofeleck ; Ciampanil Innerkofler ;  3a Tor dl Sella.

 Bibliografia 

 Gustav Jahn: Eine Ersteigung des Gr. Murfreitturmes über die Nordostwand,  Oesterreichische Touristen-Zeitung 1919, XXXIX. p. 67–71.

 Literatura 

 Hans Brecka: Gustav Jahn, Reichspost, Nr. 315/1919  , 22. August 1919, p. 1.
 Ludwig Sinek: Gustav Jahn †,Österreichische Touristen-Zeitung, an 1919, Nr. 9, 1. September 1919 , p. 131.
 Hanns Barth: Personalnachrichten. Alpenmaler Gustav Jahn †. Heinrich Heß (Red.): Mitteilungen des Deutschen und Österreichischen Alpenvereins. Neue Folge Band XXXV, Band 1919. München/Wien 1919.
 Egid Filek: Gustav Jahn – Ein Maler- und Bergsteigerleben. Eckart-Verlag, Wien 1927, 1931, 1933.
 Jahn Gustav. Österreichisches Biographisches Lexikon 1815–1950 (ÖBL). Band 3, Verlag der Österreichischen Akademie der Wissenschaften, Wien 1965, p. 61.
 Wolfgang Krug: Für den wahren Alpinisten ist doch nur das Beste gut genug! Gustav Jahn und Mizzi Langer-Kauba, Illustrationen für Wiens führendes Touristen-Fachgeschäft. In: Erika Oehring (Hrsg.), Helga Buchschartner (Beitr.): Alpen. Sehnsuchtsort & Bühne, Residenzgalerie Salzburg, 15. Juli bis 6. November 2011''. Residenzgalerie Salzburg, Salzburg 2011, ISBN 978-3-901443-36-7, S. 115–.

Categoria:Uem
Categoria:Artist
Categoria:Arpizadëur